GiliGold/VAD_KnessetCorpus huggingface dataset:
יגאל פתאל: כלומר, רק לאגד, לתת תכנית פעולה ולהשתמש בSPACE IL, במשרד המדע ובמשרד החינוך במשאבים שכבר קיימים.
יגאל פתאל: כבר יש את הכול, לא צריך לתקצב, רק צריך לשים אותם תחת איזו מסגרת פורמאלית.
זאב אלקין: אנחנו נסיים כאן.
זאב אלקין: כדרכנו, תם ולא נשלם.
זאב אלקין: לא במקרה קפצנו מתחום החלל עצמו מהמחקר והתעשייה ישר לכיוון הזה של תעשייה חינוכית ובהקשר זה התחברנו לפרויקט שהוא הכול.
זאב אלקין: הוא גם חינוך וגם הדגמה ליכולות שיש למדינת ישראל בתחום הזה.
זאב אלקין: בסופו של דבר אנחנו כאן מדברים לא רק על היום אלא גם על מחר.
זאב אלקין: היכולת להחזיר את הנושא של חלל בפרט ומדעים בפרט למרכז תשומת הלב של הנוער היא המפתח לעתיד ועד כמה התחום הזה יתפתח.
זאב אלקין: דיברתם על הבעיה שיש היום בתחום הזה, זה בדיוק משקף את הנסיגה שהיתה במדינת ישראל בעשרות השנים האחרונות בתחום הזה של מדעים וחלל הוא חלק מזה.
זאב אלקין: צריך לחשוב איך מחזירים את זה לאופנה ולתשומת הלב.
זאב אלקין: לכן הדיון הזה הוא תחנה ראשונה של ניסיון להעלות את זה על המפה ולשים במוקד הדיון.
זאב אלקין: אנחנו עוד נחזור לנושאים האלה באופן ספציפי גם בדיונים הבאים.
זאב אלקין: כמובן שזה אתגר למשרדי הממשלה, למשרד החינוך, למשרד המדע ולמשרדים אחרים, לחשוב איך משקיעים יותר בתחום הזה וגם איך מחברים את הכוחות השונים שפועלים בתחום כדי להגיע לאיגום משאבים ולא לפזר את זה להרבה תכניות שפועלות לפעמים בלי לדעת אחת על השנייה ובלי לשתף פעולה.
זאב אלקין: רק מהדוגמאות שניתנו כאן ברור מה הוא הפוטנציאל.
זאב אלקין: באמת, לחלל יש כאן איזה ערך ייחודי כי זה תחום שיכול לשמש כקטלי
זאב אלקין: זאטור להחזרה של כל תשומת הלב של נוער למדע.
זאב אלקין: הנושא נשמע מאוד מרתק ומושך ולכן פרויקטים מהסוג של SPACE IL, מה שקרן רמון עושה ועוד גופים אחרים עושים, זה יכול למשוך את הנוער.
זאב אלקין: בהשקעה קטנה אתה יכול להפניה ולהרחבה של האינטרס בתחום של המדעים, הרבה מעבר למה שתגיעו אולי באיזו תכנית מערכתית גדולה של משרד החינוך.
זאב אלקין: אנחנו נשאיר את זה ברמה של תם ולא נשלם ונחזור לזה בדיונים הבאים.
זאב אלקין: הנושא הבא שאני מקווה שנעסוק בו בפגישה הבאה זה יהיה נושא שעלה פה בשוליים של הדיון הקודם.
זאב אלקין: אנחנו עשינו בינתיים שיעורי בית בתחום הזה וגם הוכן מסמך של מרכז המידע והמחקר בנושא הזה וזה כל התחום של החקיקה.
זאב אלקין: דיברנו על ההיבט המשפטי שהוא לא מוסדרת לחלוטין, בשונה ממדינות אחרות שכן עוסקות בנושא החלל.
זאב אלקין: שמענו את העמדה של סל"ה.
זאב אלקין: אתם אמרתם שאתם חושבים שעוד מוקדם לעסוק בזה ואתם רוצים לגשת לזה עוד כמה שנים.
זאב אלקין: אני לא בטוח שזה נכון אבל לפחות בשלב הראשון אנחנו נרצה לקבל בישיבה הבאה איזו תמונת מקרו מה קורה בתחום הזה במדינות השונות.
זאב אלקין: לראות איפה אנחנו נמצאים שם ומה היתרונות והחסרונות בלחכות.
זאב אלקין: אני כבר מאתגר אתכם לגבש את עמדתם בעניין הזה.
זאב אלקין: אגב, תדעו שלפעמים יש צירופי מקרים.
זאב אלקין: רונה רמון נמצאת פה לא במקרה אלא כי היא מרצה לעובדי הכנסת בזמן המקביל.
זאב אלקין: אתם רואים שתשומת הלב לתחום הזה כבר חורגת מגבולות של ועדת המשנה הזאת.
זאב אלקין: כל עובדי הכנסת מתעניינים בנושא הזה.
זאב אלקין: תודה רבה לכולם, הישיבה נעולה.
רונית תירוש: צהריים טובים לכל המכובדים.
רונית תירוש: (אומרת דברי ם באנגלית, להלן התרגום החופשי) אחר צהריים טובים לכולם.
רונית תירוש: אנו עומדים לדבר באנגלית לטובת אורחינו המכובדת הגב' ליסה ג'קסון.
רונית תירוש: ונמצאת איתנו כאן גם ד"ר סיניה נתניהו מהמשרד לאיכות הסביבה.
רונית תירוש: כמו כן גב' ג'קסון, הינה ראש EPA, הסוכנות לאיכות הסביבה.
רונית תירוש: כאן בישראל זהו המשרד לאיכות הסביבה.
רונית תירוש: פרופ' רות ארנון, נשיאת האקדמיה הישראלית למדעים, פרופ' מרים ארז, ראש המועצה לקידום נשים במדע וטכנולוגיה, פרופ' פאול פייגין, המשנה הבכיר לנשיא הטכניון, גב' ליאורה לנגר, יושבת ראש פורום המנהלות בתעשייה, התאחדות התעשיינים.
רונית תירוש: הרשימה שהקראתי אלה הנשים שיישאו דברים, אבל אנחנו כמובן גם מתכבדים בנוכחותם של נציגי משרד הבריאות.
רונית תירוש: נמצאים עימנו נציגים ממשרדים רבים כאן: ממשרד הבריאות, ממשרד החינוך.
רונית תירוש: מהאקדמיה הישראלית הלאומית למדעים.
רונית תירוש: נציגים מכמה אוניברסיטאות, כמו האוניברסיטה העברית, אוניברסיטת תל אביב, הטכניון כמובן מחיפה, ואוניברסיטת בן גוריון מבאר שבע, ומכללת כינרת.
רונית תירוש: נמצאות עימנו נשים רבות היום.
רונית תירוש: מכון וייצמן למדע, אני מקווה שהגיעו גם כן, האוניברסיטה הפתוחה.
רונית תירוש: מוזיאון ירושלים, מוזיאון בלומפילד, יש עימנו נציג כאן?
רונית תירוש: כן, יש.
רונית תירוש: ואורחים אחרים.
רונית תירוש: ברוכים הבאים, כולם, כמובן.
רונית תירוש: ואיתכם, יש לנו את כל החברים הללו: יש לנו את ג'יין נישידה – שלום, המשרד לענייני פנים ועניינים שבטיים.
רונית תירוש: בקי קורמן, משרד המדיניות.
רונית תירוש: סאם וויגינס כאן, יש עימנו נשים רבות, כך, פסקל פרוטה, לא כאן?
רונית תירוש: דרק פרקר, וירג'יניה אברם.
ליסה ג'קסון: (אומרת דברים באנגלית, להלן התרגום החופשי) ד"ר פטר פראוס, מהמשרד למחקר ופיתוח, הוא פקיד חדשנות ראשי.
ליסה ג'קסון: חוזה לוזנו הוא סגן ראש הצוות שלי, אלה ברד, אלה ברד, שעשה את מרבית העבודה לנסיעה זו ושעובד גם במשרד שלנו לנושאים בין לאומיים ושבטיים.
ליסה ג'קסון: אנו משלבים שבטים בין לאומיים עם השבטים הילידים שלנו בבית למשרד אחד.
רונית תירוש: כפי שקראתי, קיבלתי את הרושם שאת מעורבת מאוד בנושאים סביבתיים, ומגדר.
רונית תירוש: היום הוא ה- 13 לספטמבר, וזהו היום של "נקו את העולם", שנוסד על ידי האומות המאוחדות לפני מספר שנים.
רונית תירוש: ישראל הינה חברה בארגון זה.
רונית תירוש: והיום, רבים מתלמידינו הם מבתי ספר, מאוניברסיטאות ומארגוני נוער אחרים.
רונית תירוש: כמו כן חיילים מעורבים בצד היפה של ישראל, ניקיון, אם ישנם דברים לנקות בתוך היערות, בכל הדרכים.
רונית תירוש: ומעל לכל, אני חושבת, מלבד הפעילויות שהם עושים, ישנה חשיבות רבה לתוכן בנוגע לשמירה על ניקיון הסביבה שלנו ועל האנושיות וה"חום" שלה.
רונית תירוש: ואני מקווה כי הצעירים שלנו מגני הילדים ועד בתי הספר, יחונכו לדאוג להיות רגישים למה שקורה סביבם ולשמור על העולם נקי.
רונית תירוש: חשבתי שזהו יום חשוב, שהגעת ב- 13 לספטמבר, שאת רואה מישהו אחר מטפל בזה.
רונית תירוש: אני מאוד אוהבת חינוך.
רונית תירוש: הייתי מנהלת כללית של משרד החינוך, התרבות והספורט.
רונית תירוש: ואני באמת רוצה מאוד לשמוע אותך, פרופסור נתניהו.
רונית תירוש: אבל לפני כן, אני רוצה רק להזכיר, בנוגע לנושאי המדע, ונשים במדע וטכנולוגיה, אני רק רוצה לספק מעט נתונים ומידע ואז אשמח לשמוע אותך.
רונית תירוש: בישראל, אם נביט באוניברסיטאות שלך, יש לנו כמעט בין 25% ל- 30% מהסטודנטים לתואר ראשון, תואר שני ודוקטורט, התואר השלישי, במדעים ובטכנולוגיה הם נשים.
רונית תירוש: ואפילו אם נביט בסגל האוניברסיטאות, נראה כי 25% מהם הן נשים.
רונית תירוש: כמובן שאנו מקווים לראות יותר.
רונית תירוש: הדר תלוי במה שהאוניברסיטה.
רונית תירוש: פרופסור, שמעת שבטכניון זה כך.
רונית תירוש: אולי באוניברסיטת תל אביב זה פחות, אני לא יודע.
רונית תירוש: תקני אותי אם זה פחות.
רונית תירוש: אבל כמובן שאנחנו באמת רוצים מאוד שהמספר יהיה גבוה יותר, ולכן אנו מנסים לקיים כמה פרויקטים בבתי הספר שלנו כדי לעודד נערות ללמוד לימודי טכנולוגיה ומדעים.
רונית תירוש: לאחרונה הרצתי כאן פגישה / דיון על זה, והצעתי לשר החינוך להפריד בנות מבנים בכיתות.
רונית תירוש: משום שאני מבינה, לפי מחקרים, שכשבנות לומדות לבד, בנפרד מבנים, הן מרגישות הרבה יותר טוב, הן הרבה יותר בטוחות, והן מעזות לעשות ולדבר ולנסות ולנחש וללמוד.
רונית תירוש: ואני חושבת שזה משהו חברתי ופסיכולוגי, משום שזה לא מצביע על היכולת של נשים בכיתה.
רונית תירוש: זה לא פחות מבנים.
רונית תירוש: אבל אם אני מתבגרת וטעיתי ואני אומרת משהו שנחשב לשטויות, אז אני חשה אי נוחות, בלשון המעטה, בפני הבנים.
רונית תירוש: אז אני מעדיפה שלא לדבר ואני מעדיפה שלא להשתתף בסוג זה של לימודים וכיתות.
רונית תירוש: לכן הצעתי כי הם ינסו את זה כסוג של חוויה.
רונית תירוש: ניסיתי את זה.
רונית תירוש: זה היה בסוף התקופה שלי במשרד החינוך, וזו הייתה הצלחה גדולה אבל זה לא היה מספיק גדול.
רונית תירוש: אז ביקשתי מהם להרחיב את זה.
רונית תירוש: וקיבלתי את החוזק ממחקר אחר שקראתי עליו, צרפת, כי ישנן מדעניות רבו בצרפת.
רונית תירוש: והם אמרו כי בבתי הספר הם נפרדים בסוג הלימודים הזה: טכנולוגיה ומדעים.
רונית תירוש: אני מקווה שבביקור הבא שלך נוכל לספר לך כי אנו רואים בלימודי הדוקטורט ובלימודי התואר השני M.A. (תואר מאסטר), אני מקווה שנוכל לספר לך כי אנו רואים יותר נשים בפקולטות אלו.
רונית תירוש: באופן כללי, באוניברסיטה ניתן לראות כי ישנן יותר מ- 50% נשים ובנות הלומדות שם.
רונית תירוש: יותר מגברים.
רונית תירוש: אבל כשזה מגיע למדע וטכנולוגיה, רואים חצי מזה, כלומר רבע (25%).
רונית תירוש: ואם אני משווה את זה ללימודים אחרים, כגון חינוך, כגון מדעי החברה, כגון לימודי מקצועות הרפואה, כגון אחיות, ניתן לראות כי 80% מהנשים הן שם.
רונית תירוש: דרך אגב, גם במשפטים.
רונית תירוש: בלימודי משפטים, אפשר לראות בנות רבות מאוד, מאוד.
רונית תירוש: אבל כשזה מגיע לטכנולוגיה, נראה כאילו גברים, הסביבה והמקצוע.
רונית תירוש: והתפקיד שלנו הוא לעשות משהו בבתי הספר מאוד מוקדם, אפילו בילדות המוקדמת, החל במתן צעצועים.
רונית תירוש: ואני תמיד אומרת, כשאני מגיעה לבקר בגני ילדים, אני רואה שם פינה עבור האחות (אישה, בת) ורופא (בן).
רונית תירוש: ואמרתי, "תחליפו.
רונית תירוש: שימו את הבן בפינה של האחות, ובתור רופא בת".
רונית תירוש: אז זה מתחיל שם.
רונית תירוש: וכשאתה פותח את הספרים, אתה רואה תמונות בתוכם ותמיד רואים שהנשים אולי מבשלות, אולי עובדות כמטפלות, מטפלות בילדים, והילד הוא עם, אני לא יודעת, משאיות כבדות.
רונית תירוש: ואמרתי, "אל.
רונית תירוש: תוציאו את זה, או תחליפו".
רונית תירוש: וזה מתחיל שם.
רונית תירוש: אז הכל שם, לא ביכולת ובאינטליגנציה אלא כאן בתודעה.
רונית תירוש: ברשותכם, אם זה בסדר, הבה נאפשר לדוקטור נתניהו.
סיניה נתניהו: (אומרת דברים באנגלית, להלן התרגום החופשי) תודה לך, רונית, על שאת מארחת אותנו היום בדיוק לפני ראש השנה, ערב ראש השנה.
סיניה נתניהו: ותודה לכם, כולם, על שהגעתם והצטרפתם אלינו היום כדי לחלוק כבוד לאדמיניסטראטורית ליסה ג'קסון, שעובדת בפרלמנט.
סיניה נתניהו: אני יודעת שזו פגרת הכנסת, הגענו במיוחד.
רונית תירוש: וזהו לעונג לי.
סיניה נתניהו: תודה לך.
סיניה נתניהו: מאחר, אני מניחה, והאדמיניסטראטורית ליסה ג'קסון לא תאמר דברים רבים על עצמה, אני רק אומר כמה מילים.
סיניה נתניהו: ליסה ג'קסון החלה ב- EPA כמדענית ברמת סגל בשנת 1987 ובילתה חלק ניכר מהקריירה שלה בעבודה במשרד באזור 2 של EPA בניו יורק.
סיניה נתניהו: בשנת 2002, גב' ג'קסון הצטרפה למחלקת ניו ג'רזי לאיכות סביבתית והתמנתה לנציבת הסוכנות בשנת 2006.
סיניה נתניהו: היא מונתה על ידי הנשיא אובמה להיות האדמיניסטראטורית של הסוכנות לאיכות הסביבה בארצות הברית.
סיניה נתניהו: אני מניחה שבמשרד שלך את מחויבת להתמקד בשבעה נושאים בעלי קדימות, שרבים מהם, או כולם למעשה, נראים מאוד דומים למה שאנחנו עושים גם כן במשרד לאיכות הסביבה.
סיניה נתניהו: הראשון הוא לנקוט בפעולה לגבי שינויי האקלים.
סיניה נתניהו: שיפור איכות האוויר.
סיניה נתניהו: ניקוי הקהילות בארצות הברית.
סיניה נתניהו: הגנה על המים האמריקאים.
סיניה נתניהו: הבטחת בטיחות כימיקלים.
סיניה נתניהו: הרחבת השיח על הסביבתיות, ופעולה לעבר צדק סביבתי.
סיניה נתניהו: ובניית שותפות חזקה יותר בין המדינה לשבטים.
סיניה נתניהו: כמדענית בעצמה, גב' ג'קסון נשבעה למאמץ EPA לעקוב אחר המדע הטוב ביותר, תוך שימוש בו כברקע לתוכניות EPA.
סיניה נתניהו: והיא הבטיחה גם כי ה- EPA ידבוק בחוקים ותקנות ויפעל בשקיפות חסר תקדים.
סיניה נתניהו: ודבר זה באמת מעורר השראה.
סיניה נתניהו: בחנתי את המשרד שלנו מאז שהצטרפתי למשרד לפני כ- 14, 15 חודשים, והבנתי, ככל שהזמן חולף, את החשיבות של החדשנות, הטכנולוגיה והמדע.
סיניה נתניהו: כשאתה יכול ליצור מדיניות המבוססת על מדע, היא הרבה יותר חזקה.
סיניה נתניהו: אתה יכול באמת להגן עליה, אתה יכול באמת לבקש את התקציב שדרוש לך.
סיניה נתניהו: אתה יכול באמת להעריך את ההשפעה על הסביבה, אל המערכת האקולוגית, על העמידות של המערכת האקולוגית.
סיניה נתניהו: אתה יכול להעריך את החשיבות של הבריאות של בני אדם.
סיניה נתניהו: אם לא היה מדע מאחורינו, לא היינו יכולים לקבל החלטות חזקות, לא היינו יכולים להצדיק חלק ניכר מהתקנות שלנו.
סיניה נתניהו: לאחר שאמרתי זאת, אני יכולה גם לבחון את שלושת החודשים האחרונים מאז שהשר גלעד ארדן הפך לשר של המשרד שלנו, והוא הצליח לדחוף קדימה חוקים רבים ותקנות רבות, תקנות סביבתיות.
סיניה נתניהו: עכשיו, זה משהו שחייב להגיע עם תמיכה של מדע.
סיניה נתניהו: עלינו לאסוף נתונים, עלינו לבצע מחקרים, עלינו לבצע מעקבים ובדיקות בעצמינו: אולי התקנות שלנו נוקשות מדי.
סיניה נתניהו: ייתכן והן חלשות מדי.
סיניה נתניהו: עלינו לעקוב אחר זאת, וללא מדע וללא שיתוף פעולה עם האקדמיה, לא נוכל לעשות זאת.
סיניה נתניהו: משמעות הדבר כי אנו זקוקים לאנשים מסורים ולמשאבים ולכסף, משאבים פיננסיים, לצורך זה.
סיניה נתניהו: לא ניתן לעשות זאת ללא משאבים פיננסיים.
סיניה נתניהו: אני רוצה להזכיר כי אתמול השר ו- EPA חתמו על מזכר הבנה, והפריט הראשון במזכר ההבנה שלנו הוא מדע ומחקר.
סיניה נתניהו: ואני באמת מקווה שנוכל להרחיב את הקשרים הבילטראליים שלנו בתחום המדע והמחקר.
סיניה נתניהו: הדבר לא תמיד דורש כל כך הרבה כסף.
סיניה נתניהו: הוא דורש הכרה האחד של השני, ביצוע שיחות טלפון, כתיבת דואר אלקטרוני, עריכת סמינרים יחדיו והעצמת הדברים הללו.
סיניה נתניהו: המשרד שלנו התחיל כבר לעשות זאת, ולאחרונה היה לנו שיתוף פעולה עם מחלקת הפנים של ארצות הברית לגבי ההשפעה הסביבתית של חיפוש דלק בעזה, חיפוש נפט מול חופי עזה.
סיניה נתניהו: כך שזה צעד אחד, ואני בטוחה שנוכל להעשיר את שיתוף הפעולה שלנו עם ה- EPA בשנים הבאות.
סיניה נתניהו: נושאים שהינם חשובים מאוד למשרד שלנו הם נושאים כגון ריפוי אדמה.
סיניה נתניהו: ישנן לא מעט אדמות מזוהמות במדינה, דבר שאנו צריכים למצוא לו פתרון.
סיניה נתניהו: אין לנו חלק ניכר מהידע, אין לנו חלק ניכר מהיכולות.
סיניה נתניהו: אנחנו יכולים לקבל סיוע מארצות הברית שהשקיע ניסיון רב ומחקר וכסף רבים בריפוי אדמות ובטיפול בזיהום בקרקעות.
סיניה נתניהו: כפי שחברת הכנסת רונית תירוש הזכירה זה עתה, מאוד מרשים לראות זאת, כשאתה מביט בתואר הראשון, תואר שני ודוקטורט, יש 58%, 56%, 51% של נשים שהולכות ללמוד.
סיניה נתניהו: זה נפלא, אבל מה קורה לאחר מכן?
סיניה נתניהו: האם הן באמת מקבלות הזדמנות שווה כשהן מגיעות לעבודות בתוך המגזר הפרטי ובתוך המגזר הציבורי?
סיניה נתניהו: זה משהו שאנחנו צריכים לשאול את עצמנו.
סיניה נתניהו: כמו כן, זה מאוד מרשים.
סיניה נתניהו: קיבלנו רק היום את התקציר הסטטיסטי של ישראל.
סיניה נתניהו: הוא הגיע היום לשנה החדשה.
סיניה נתניהו: ואני הבטתי במהירות בזה ומשנות השבעים ועד היום, 40 שנים חלפו ומספר הסטודנטים שנרשמו למדעי הטבע ולמתמטיקה הוכפל פי חמישה.
סיניה נתניהו: זה מאוד מרשים בארבעים שנים.
סיניה נתניהו: ואנשים שלומדים הנדסה וארכיטקטורה (משום שהם אינם מפרידים ארכיטקטורה מהנדסה.
סיניה נתניהו: זה הולך יחדיו), אבל זה הוכפל פי שמונה.
סיניה נתניהו: המשמעות היא כי מישהו מבין את המסר כי מדעים חשובים מאוד ואנשים אכן הולכים ונרשמים למקצועות אלו.
סיניה נתניהו: אני אעצור כאן ואני מניחה שתאפשרו לאדמיניסטראטורית ג'קסון לומר כמה מילים.
ליסה ג'קסון: תודה לך, ד"ר נתניהו.
ליסה ג'קסון: אלו היו כמה ימים נפלאים.
ליסה ג'קסון: והרשו לי לומר תחילה, אנחנו אומרים כי אין הרבה הפרדה.
ליסה ג'קסון: היא כתבה ספר ולימדה באוניברסיטת מרילנד.
ליסה ג'קסון: אני גרה בערך, אני חושבת, 10 דקות מהאוניברסיטה, אז אני מרגישה כאילו יש לנו שורשים משותפים, אבל אנחנו גם נשים מדעניות.
ליסה ג'קסון: והעבודה שהיא הובילה, ההתחשבות, אני מאוד אופטימית בנוגע לשותפות שלנו, למזכר ההבנות ששלנו.
ליסה ג'קסון: בכנות, כשהגעתי לראשונה לכאן הייתי, כמו, "יש כל כך הרבה טכנולוגיה בישראל כבר עכשיו.
ליסה ג'קסון: על מה אנחנו צריכים לעבוד?" אבל יש הרבה ניסיון והרבה צורך משני הצדדים לטכנולוגיה חדשה.
ליסה ג'קסון: ולראות נשים מובילות את החזית המדעית זה פשוט נפלא.
ליסה ג'קסון: אז, ברכותיי.
ליסה ג'קסון: הייתה לנו פגישה נפלאה, לפני שאני מודה למארח שלנו.
ליסה ג'קסון: אבל הייתה לנו פגישה נפלאה אתמול.
ליסה ג'קסון: ובאמת התרשמתי ממידת המחשבה שהושקעה באתגרים בפניהם ניצבת ישראל.
ליסה ג'קסון: והזכרתי זאת לשר ארדן.
ליסה ג'קסון: אנחנו רואים את האתגרים בפנינו באופן דומה במובנים רבים.
ליסה ג'קסון: הוא מתמודד עם האתגרים הרבים כשר.
ליסה ג'קסון: אני מזדהה משום שאני חושבת שניתן תמיד ללמד נושאים סביבתיים.
ליסה ג'קסון: אבל אז הוא הסביר לי כי ארבעה מחמשת הסגנים שלו הן נשים, כי הן יושבות סביב השולחן, וזה גרם לי להרגיש הרבה יותר טוב משום שאני יודעת שהכול יהיה בסדר.
ליסה ג'קסון: אז זו הייתה פגישה נפלאה ואני מצפה לזה.
ליסה ג'קסון: הרשו לי לפנות אל המארח שלנו ואל יושבת הראש ולומר תודה רבה לכם על שאתם מארחים אותנו.
ליסה ג'קסון: זהו כבוד יוצא דופן עבורי להיות כאן.
ליסה ג'קסון: אני עומדת לנסות למצוא זמן כדי לצלם כמה תמונות בדרך החוצה.
ליסה ג'קסון: זה משהו שאני רואה בטלוויזיה כל הזמן.
ליסה ג'קסון: ולראות אישה היושבת בכיסא היו"ר ומארחת פגישה זו, עבורי, אני לא יכולה אפילו להסביר את זה.
ליסה ג'קסון: תודה לכולכם על שאתם מדברים באנגלית.
ליסה ג'קסון: אני מנסה לדמיין אתכם מגיעים לבירת ארצות הברית ושכולם ידברו עברית.
ליסה ג'קסון: כנראה שלא.
ליסה ג'קסון: אז תודה לכם על שאתם כה אדיבים.
ליסה ג'קסון: תודה לך, המנהל, על שחיברת כל זאת יחדיו.
ליסה ג'קסון: הכנתי הערות, ואני יודעת שעלי להיזהר משום שאנחנו אולי באינטרנט.
ליסה ג'קסון: אבל אני באמת מעדיפה רק לדבר ולשמוע מכל אחד מכם.
ליסה ג'קסון: זה כה מרומם רוח להיות במקום זה.
ליסה ג'קסון: זה מעניין עבורי להיות במקום פוליטי ולדבר על החשיבות של המדע.
ליסה ג'קסון: אני רק אנסה להיות כנה מאוד ולומר משהו בבית שקשה יותר לעשות מאשר אני חושבת שהוא אמור להיות, ואני חושבת שהמדינות שלנו סובלות כשהמדע אינו במקום הראשון.
ליסה ג'קסון: בשנת 2009 לאחר שהושבעתי ב- EPA, הדבר הראשון שאמרנו היה כי עלינו להחזיר את המקום של המדע בהליך קבלת ההחלטות שלנו.
ליסה ג'קסון: ואולי הדוגמה הראויה ביותר לציון לכך, לפחות עבורי, הייתה השינוי האקלימי, שבארצות הברית היה דיון במשך זמן כה רב האם שינויי האקלים מתרחשים ולגבי האמיתות, כשכל מה שהיה צריך לעשות היה להביט בחלק מהשכנים שלנו ברחבי העולם, וכמובן, במדינה שלנו, בחלקיה, ולראות את ההשפעות שכבר קורות.
ליסה ג'קסון: אבל זה לא מוגבל לשינויי אקלים, בין אם אלו נושאים של בריאות הציבור וההשפעה של זיהום על הבריאות, או נושאים של טכנולוגיה.
ליסה ג'קסון: אני מהנדסת בהכשרתי, אז נטיתי להיות יותר בצד של הטכנולוגיה, אולי, מאשר של הבריאות, למרות ששניהם חשובים מאוד בזירה הסביבתית, והתעלמות מהחשיבות של הטכנולוגיה במתן האפשרות לנו, כפי שאני אוהבת לומר, להיות עם כל היכולות הללו.
ליסה ג'קסון: כשאני מדברת עם צעירים בארצות הברית, אני אומרת שיש לנו עוד מליון מכוניו.
ליסה ג'קסון: ו- EPA נוסד בשנת 1970 על ידי ריצ'רד ניקסון.
ליסה ג'קסון: ויש לנו יותר ממיליון מכוניות בדרכים, אולי הרבה יותר ממיליון מכוניות בדרכים.
ליסה ג'קסון: כמה בתים יותר?
ליסה ג'קסון: כפי הנראה יש לנו כמעט 100 מליון יותר אנשים בארצות הברית, ועדיין, זיהום האוויר מכל המכוניות הללו נמוך יותר מאשר בזמן בו היו לנו פחות מכוניות, והבתים שלנו יעילים יותר.
ליסה ג'קסון: ובכל הנוגע לשימוש באנרגיה, כשאנו יוצאים מהשפל הכלכלי, אנחנו רואים לאט דפוס שונה.
ליסה ג'קסון: אנחנו לא ממשיכים לראות את העלייה העצומה לראש בשימוש באנרגיה.
ליסה ג'קסון: אנחנו מנסים לכופף עקומה זו למטה ולראות התמתנות, ולכך עומדת להיות השפעה על עקבות האקלים.
ליסה ג'קסון: כל הדברים הללו, בכל זאת, דורשים כי תשימו את הטכנולוגיה, ובראש ובראשונה את המדע.
ליסה ג'קסון: אז תודה לכם על המנהיגות שלכם ובהכרה בכך ועל כך שהזמנתם את כל אותם מנהיגים מדעיים יוצאי דופן לכאן היום.
ליסה ג'קסון: כמה דברים על חינוך.
ליסה ג'קסון: אני במקרה דוגמה.
ליסה ג'קסון: אני לא יודעת אם המשמעות היא כי זה בסדר או שגוי.
ליסה ג'קסון: אני הלכתי לתיכון עד לכיתה י"ב, עבורנו.
ליסה ג'קסון: התיכון שלנו היה רק של בנות.
ליסה ג'קסון: ורופאת הילדים שלי, ואני אומרת זאת כל הזמן, ד"ר ווקסלר, הייתה אישה.
ליסה ג'קסון: ופשוט מעול לא עלה בדעתי, כשגדלתי, כי לא כל הרופאים הם נשים.
ליסה ג'קסון: אני מתכוונת, ידעתי כי ישנם רופאים גברים.
ליסה ג'קסון: בעלה היה למעשה רופא.
ליסה ג'קסון: אבל פשוט מעולם לא עלה בדעתי כי ישנו מחסום כלשהו עבור נשים הרוצות להיות רופאות.
ליסה ג'קסון: ולמעשה, כשגדלתי, רציתי להיות רופאת ילדים – מאוד נפוץ – ואני בטוחה שזאת הייתה הדוגמה שהיא נתנה לי.
ליסה ג'קסון: אם כן אני מסכימה כי זה צריך להתחיל מאמונה כי אין כל מחסומים.
ליסה ג'קסון: קהילה, משפחה המטפחות ומלמדות אותך כי חינוך חשוב באופן יוצא דופן ללא ספק עוזרות.
ליסה ג'קסון: זה גורם משווה גדול בחברות.
ליסה ג'קסון: וחינוך יכול ליצור הבדל עצום במבט הכלכלי של האדם.
ליסה ג'קסון: הלכתי לתיכון רק של בנות, סביב הזמן בו נשים צעירות מתחילות להיות בעלות מודעות עצמית גבוהה בנוגע לזהותן המינית כנשים, הייתי רק עם נשים, ולכן לא חשתי כל כך רע שהייתי באמת טובה במתמטיקה ובאמת טובה במדעים.
ליסה ג'קסון: אלו היו הדברים שהגדירו אותי.
ליסה ג'קסון: הייתי "חנונית" בתיכון שלי, אבל מחוץ לדלתות הללו, יכולת להיות כל מי שרצית להיות.
ליסה ג'קסון: ואני חושבת שזה עזר לי.
ליסה ג'קסון: אני חושבת שזה לא צריך להיות כך.
ליסה ג'קסון: בדיוק דיברתי עם כמה אנשים צעירים בבית ספר מחוץ לתל אביב, ואני חושבת שיש יתרון בכך שבנים ובנות עובדים יחדיו על פרויקטים בתיכון.
ליסה ג'קסון: אז כשהם מגיעים למכללה, הם יודעים כי הם צריכים לעבוד גם כן יחדיו.
ליסה ג'קסון: אבל עבורי, זה היה שילוב מנצח.
ליסה ג'קסון: אז אני מצדיעה לכם גם כן על כך.
ליסה ג'קסון: הדברים השתפרו מאוד כשהלכתי למכללה.
ליסה ג'קסון: הלכתי לאוניברסיטת טוליין בניו אורלינס.
ליסה ג'קסון: גדלתי בניו אורלינס, לואיזיאנה.
ליסה ג'קסון: בבית הספר הזה הייתי מהנדסת כימית.
ליסה ג'קסון: היו שתי נשים בכיתה שלי – אנוכי ואישה אחת נוספת.
ליסה ג'קסון: וכשהגעתי לפרינסטון, בו למדתי את התואר השני כמהנדסת כימית, והיו שתי נשים – אני ואישה נוספת, בתוכנית לתארים מתקדמים.
ליסה ג'קסון: אנחנו למעשה מביטים על ישראל, והמיתוס, וזה לא מיתוס, אני שומעת כי המספרים אמיתיים, אבל האמונה היא כי אצלכם ישנו אחוז הרבה יותר גבוה של נשים במקצועות הביוטכנולוגיה והטכנולוגיה מאשר בארצות הברית.
ליסה ג'קסון: אנחנו מנסים לראות מספר גבוה יותר.
ליסה ג'קסון: אני לא בטוחה אם זאת משום שזה נצבר במספרי האחיות או משהו דומה, אבל אנחנו רואים ורוצים אולי להיות עם יותר דיאלוג בנוגע לשאלה האם המספרים שלנו הם למעשה זהים או האם אתם מצליחים הרבה יותר.
ליסה ג'קסון: ואם כן, יש לנו צוות שאנחנו יכולים ללא ספק ללמוד מכם.
ליסה ג'קסון: יש לי שני בנים, אחרי כל שיחת הנשים הזו.
ליסה ג'קסון: הם בני 17 ו- 16.
ליסה ג'קסון: אז אנחנו בודקים מכללות עבור הילד בן ה- 17.
ליסה ג'קסון: ובדקתי את כל מספרי הנרשמים עבור מהנדסים ומדענים.
ליסה ג'קסון: אנחנו רואים מספרים יותר ויותר גבוהים של נשים צעירות הנכנסות לשדה המדעי.
ליסה ג'קסון: והדבר שמדאיג אותי הוא אילו פנים הן רואות כשהן מגיעות לשם, כפרופסורים.
ליסה ג'קסון: ועבור תלמידי תארים מתקדמים, אילו פנים הן רואות עבור יועצים ופרופסורים ברמת המכללה.
ליסה ג'קסון: אז כל דבר שאנו יכולים לעשות כדי לקדם את אנשי המנהלה והפרופסורים וראשי המוסדות האקדמיים והאגודות המדעיות כנשים לדעתי תקף גם לשינוי הרושם.
ליסה ג'קסון: הדבר השני שאומר הוא כי אם אתם מדברים עם מחנכים בבית – דבר אחרון על מדע וטכנולוגיה לפני שאעבור לסביבה – הם אומרים כי האתגר הגדול ביותר בתרבות, במונחים של מדע ומדוע אנחנו הרבה יותר סטודנטים גברים מנשים, הרוצים להיכנס לשדה המדעי, הוא סדרות טלוויזיה – אני לא יודעת אם יש לכם אותן כאן – כגון CSI, תוכניות אלו הן על מדע.
ליסה ג'קסון: CSI היא על מז"פ.
ליסה ג'קסון: וכולן מדברות על רפואה פורנזית.
ליסה ג'קסון: מישהו מת בצורה מצערת ואז כולנו מנסים לפענח מי עשה את זה, זו תעלומת רצח, אבל הכל מבוסס על מדע.
ליסה ג'קסון: הרבה אנשים בחלוקי מעבדה והם אנשים מאוד יפים ומושכים, וכולם רוצים לגדול עכשיו ולהיות כאלו.
ליסה ג'קסון: או שאתה רוצה לגדול ולהיות סטיב ג'ובס ולהרוויח המון כסף בתחום הטכנולוגיה.
ליסה ג'קסון: זה מאוד מגניב גם בבית.
ליסה ג'קסון: יש לנו רגע בו מדע וטכנולוגיה הופכים למאוד, מאוד מגניבים בתרבות, וזה עוזר גם כן.
ליסה ג'קסון: הייתי בעמק הסיליקון לפני זמן לא רב.
ליסה ג'קסון: טוויטר וכמה קבוצות תומכות בקבוצה בשם "בנות המקודדות", קוד כמו קוד מחשב, משום שבאופן גורף קידוד, היכולת לקודד, לכתוב תוכניות מחשב ולקודד מגיל מוקדם, נשלטת כמעט לחלוטין על ידי בנים, והיא נוטה להישלט על ידם משום שהם אוהבים משחקי וידיאו.
ליסה ג'קסון: וכך הרעיון שלהם הוא כי הסיבה שבנות אינן הולכות למשחקי וידיאו הוא שהן אינן נמשכות לתחום של משחקי וידיאו אולי כל כך אבל, אם הן היו כותבות קוד, הן היו כותבות דברים שהן היו מתעניינות בהן.
ליסה ג'קסון: וכך ישנו מאמץ גם שם שאנחנו עומדים להתחיל להשתתף בו.
ליסה ג'קסון: מה שמביא אותי לנקודה האחרונה, ותודה לכם על הסבלנות, שהיא מה שמעניין אותנו.
ליסה ג'קסון: ואני מסכימה עם היו"ר כי אין כל הבדל.
ליסה ג'קסון: אנחנו לחלוטין מסוגלות כמו שותפינו הגברים לעשות כל דבר שאנו רוצות לעשות מבחינה מדעית או טכנולוגית.
ליסה ג'קסון: אבל אנחנו ניגשות לבעיות לעיתים באופן מאוד שונה.
ליסה ג'קסון: אנחנו נוטות לשתף פעולה, אנו נוטות להתעניין בפתרונות, ואנו נוטות להיות מונעות מפתרונות בעלי אוריינטציה קהילתית, הנותנים בחזרה, במטפחים את טובת הכלל.
ליסה ג'קסון: זה לא תמיד המקרה.
ליסה ג'קסון: אני בטוחה שישנן נשים שנוטות להתעניין בכל מיני דברים.
ליסה ג'קסון: אבל אנחנו רואים את זה.
ליסה ג'קסון: סימנס – כולכם מכירים את תאגיד סימנס – הייה להם יריד מדע / תחרות גדולה.
ליסה ג'קסון: היא לאומית בארצות הברית.
ליסה ג'קסון: וזוכי תחרות המדע של סימנס השנה, הזוכה הראשי בכל קטגוריה הייתה אישה צעירה, בכל קבוצת גיל.
ליסה ג'קסון: וכמה מהן הגיעו ונפגשו איתי.
ליסה ג'קסון: הנשיא ארח את כולן בבית הלבן.
ליסה ג'קסון: אבל אני נפגשתי עם אלו שביצעו מחקרים סביבתיים, ורבות מהן היו זוכות.
ליסה ג'קסון: נשים צעירות אלו ערכו מחקרים על הסיבות לסרטן, סיבות סביבתיות למחלה, נושאים של אסתמה, נושאי בריאות.
ליסה ג'קסון: הן הונעו לעסוק במדע משום שבסופו של היום הן מעוניינות לשפר את מצב האנושות.
ליסה ג'קסון: ואני חושבת שזה משהו שאנחנו צריכים לקבל.
ליסה ג'קסון: אפילו אם זה לא נכון ב- 100% לכל אורך הטווח, זה גורם לנו לחוש טוב כנשים לומר, אם אנו רוצות להגיע אל נשים צעירות אלו, עלינו להראות להן מדוע מדע הוא משהו שיכול לעזור להניע ליצירת תנאים טובים יותר לאנושות.
ליסה ג'קסון: ולכן אני חושבת שיש שם משהו.
ליסה ג'קסון: וזה מה שהסביבה מהווה עבורנו.
ליסה ג'קסון: בסופו של יום, האוויר והמים לא באמת יודעים גבולות כלשהם.
ליסה ג'קסון: אם האוויר שלך מלוכלך, האוויר שלי לא יכול להיות נקי.
ליסה ג'קסון: אם המים שלך מלוכלכים, בסופו של דבר המים שלי לא יוכלו להישמר כנקיים.
ליסה ג'קסון: ברוב המקרים, זה יכול להיות נושא מאוד מאחד.
ליסה ג'קסון: בדיוק עזבנו תוכנית בה תלמידים ערבים ויהודים צעירים למדו נושאים סביבתיים יחדיו, משום, שאחרי ככלות הכל, האוויר והמים הם זהים.
ליסה ג'קסון: אני חושבת כי זהו דבר חשוב לזכור כשאנו נעים קדימה עם זה כדי להבטיח שאנו משיגים פרודיה (?), ואולי אפילו הופכות לרוב במאמצים טכנולוגיים ומדעיים, משום שאני מאמינה (כפי שאמרתי בפרינסטון) שהדבר ישנה את השדה כשיותר נשים יהיו בו.